cyanic-selkie/wikianc huggingface dataset:
Tannkarpi
Áhrif á vistkerfi
Komið hefur fram í rannsóknum að tannkarpi getur haft áhrif á aðrar fiskitegundir í vötnum með því að trufla æxlun þeirra, víkka eða þrengja fæðugrunn þeirra og takmarka búsvæði þeirra. Offjölgun tannkarpa hefur áhrif á búsvæði farfugla og vatnafugla þar sem þær vatnaplöntur sem tannkarpar eyða eru mikilvæg fæða fyrir vatnafugla og búsvæði og fæðuefni fyrir hryggleysingja. Þeir hafa líka valdið fækkun á hrygningarstöðum fyrir aðra fiska eins og stórgóma og grásleppu. Tannkarpinn keppir um jurtafæðu við krabba í litlum tjörnum sem leiðir til samdráttar í viðkomu þeirra.
Michael Obiku
Michael Obiku (fæddur 24. september 1968) er nígerískur fyrrverandi knattspyrnumaður. Hann spilaði 4 leiki og skoraði 1 mark með landsliðinu.
Reggie Bush
thumb|right|200px|Reginald Alfred Bush, II, almennt kallaður Reggie Bush Reginald Alfred Bush, II, almennt kallaður Reggie Bush, (fæddur 2. mars 1985 í Spring Valley, Kaliforníu) er bandarískur ruðningsleikmaður sem spilar fyrir Detroit Lions. Hann vann Heisman bikarinn 2005 en hafnaði honum.
Bush átti í ástarsambandi við Kim Kardishan frá árinu 2007 til 27. júlí 2009 og frá 28. september, 2009 til mars 2010.
Galium
Galium eða möðrur er stór ættkvísl einærra og fjölærra jurtkenndra plantna í Rubiaceae, sem koma fyrir í tempruðum svæðum norður og suðurhvels.
Það eru yfir 600 tegundir af Galium, með áætlaðan fjölda frá 629 til 650 as of 2013. Sherardia arvensis, er náskyld möðrum og auðveldlega ruglað saman við þær. Asperula er einnig náskyld ættkvísl; sumar tegundir Galium (eins og anganmaðra, G. odoratum) eru öðru hvoru taldar til þeirra.
Fimm tegundir eru taldar íslenskar; Krossmaðra (G. boreale), Laugamaðra (G. uliginosum), Gulmaðra (G. verum), Hvítmaðra (G. normanii) og Þrenningarmaðra (Galium trifidum). Einnig finnast Krókamaðra (G. aparine), Flækjumaðra (G. album) og Mýramaðra (G. palustre).
Einar Gilsson
Einar Gilsson (d. 1369) var íslenskur lögmaður og skáld á 14. öld. Ætt hans er ekki þekkt en hann bjó á Reykjum í Tungusveit í Skagafirði og seinna í Húnaþingi.
Einar mun hafa orðið lögmaður norðan og vestan 1367, þegar Þorsteinn Eyjólfsson fór utan, og haft embættið til 1368, þegar hann kom aftur. Hann var skáld og af kveðskap hans hafa varðveist Selkolluvísur, kvæði um Guðmund Arason biskup og Ólafs ríma Haraldssonar, sem talin hefur verið elst íslenskra rímna, ort um eða upp úr miðri 14. öld. Hún er varðveitt í Flateyjarbók.
Marie Curie
Marie Curie-Skłodowska (á pólsku: Maria Salomea Skłodowska-Curie) (7. nóvember 1867 – 4. júlí 1934) var pólskur eðlisfræðingur og efnafræðingur gift franska eðlisfræðingnum Pierre Curie sem fæddist þann 15. maí 1859. Þau eignuðust tvær dætur þær Iréne og Evu Curie og bjuggu þau að mestu í París. Hún lærði við Sorbonne-háskólann í Frakklandi en gerði það ekki fyrr en á þrítugsaldrinum því hún hafði átt erfiða æsku og þurfti alla tíð að vinna fyrir sér og námi sínu.
Curie hjónin voru brautryðjendur á sviði rannsókna á geislavirkni eftir tilraunum Henri Becquerel og hlutu þau Nóbelsverðlaunin í eðlisfræði fyrir það árið 1903 ásamt Becquerel. Þá var hún fyrsta konan sem hlotið hafði Nóbelsverðlaun í eðlisfræði. Seinna fundu þau hjónin geislavirku frumefnin radíum og pólóníum en fyrir það hlaut hún Nóbelsverðlaunin í efnafræði árið 1911, þá ein því Pierre var látinn. Hún var einnig fyrsta konan sem kenndi við Sorbonne háskólann.
Eva, yngri dóttir Marie, ritaði ævisögu móður sinnar. Sagan var þýdd á íslensku af Kristínu Ólafsdóttur lækni, undir titlinum Frú Curie, og kom út hjá Ísafoldarprentsmiðju árið 1939. Sagan er góð heimild um hjónin Marie og Pierre sem voru einstök í sinni röð, vísindamenn í fremstu röð. Einnig má lesa stuttar greinar um Marie Curie og vísindarannsóknir hennar á vefnum nobelprize.org. Marie ritaði sjálf ágrip af sögu Pierre, eiginmanns síns, sem hún missti snemma þegar hann varð undir vagni á götum Parísar.
Æska
Marie Curie fæddist þann 7. nóvember 1867 í Póllandi og fékk nafnið Manya Sklodovska. Faðir hennar, Vladyslav Sklodovski, missti vinnuna sem eðlisfræðikennari í Varsjá þegar hún var ung og móðir hennar dó úr berklum þegar Marie var aðeins tíu ára gömul. Hún var mikill föðurlandsvinur og alin upp í mikilli föðurlandsást, enda var Pólland undir Rússlandi í þá daga.
Sorbonne-háskólinn
Marie og Bronyu langaði til Parísar að læra við Sorbonne-háskólann, en faðir þeirra hafði ekki efni á því. Þá fékk Marie þá snilldarhugmynd, að þær skyldu hjálpast að við námið og önnur myndi vinna fyrir námi systur sinnar og svo öfugt þegar hin kæmi úr námi. Þær ákváðu að gera þetta og byrjaði Bronya að læra en Marie fór í vist, fyrst í Szczuki og svo í Varsjá sem kennslukona og barnfóstraSorbonne háskólinn. Fljótlega kynntist hún manninum Kasmir, sem var sonur húsráðanda hennar. Þau urðu mjög ástfangin og ýmislegt gekk á milli þeirra. Lítið varð hins vegar úr ást þessari þar sem móðir hans var mjög ósátt við þetta samband því hann var háskólastúdent en hún bara barnfóstra. Marie tók sambandsslitin mjög inn á sig og hugleiddi að fremja sjálfsvíg. Skrýtið þótti að þær Bronya áttu báðar mann sem hét Kasmir en um þetta leyti var Bronya að fara að gifta sig Kasmir Dluski, sem var ungur læknir og hafði verið skólabróðir hennar. Þegar hún hætti sem kennslukona flutti hún til systur sinnar og mágs í París og bjó hjá þeim til að byrja með. Hún ritaði sig inn í skólann sem Marie Sklodovksa því enginn í Frakklandi gat borið fram nafn hennar Manya. Hún ætlaði að helga sig náminu, sem og hún gerði, en erfitt var orðið að einbeita sér vegna mikils gestagangs hjá þeim hjónum, Bronyu og Kasmirs. Einnig var mjög langt og dýrt að ferðast í skólann þaðan svo hún flytur þá ein í herbergi nær Sorbonne háskólanum.
Peter Utaka
Peter Utaka (fæddur 12. febrúar 1984) er nígerískur knattspyrnumaður. Hann spilaði 8 leiki og skoraði 3 mörk með landsliðinu.
Marie Curie
Pierre
Þau verða svo ástfangin að Marie segir Pierre að hún geti ekki lifað án hans. Hann segir henni þá að hún verði að lofa að halda áfram að lifa fyrir vísindin ef hann félli frá. Stuttu seinna verður hann fyrir hestvagni á leið sinni yfir götu og deyr. Hún tók það mjög nærri sér og erfitt var fyrir hana að efna loforðið sem hún gaf manni sínum en fljótlega náði hún áttum og byrjaði á fleiri rannsóknum í þágu vísindanna. Þá tók hún einnig við starfi hans sem prófessor í eðlisfræði við Sorbonne-háskólann, fyrst allra kvenna.
Nóbelsverðlaunin
Þau hjónin höfðu hlotið Davy-heiðursmerkið fyrir tilraunir sínar og voru orðin mjög þekkt. Í desember 1903 hlaut svo Marie Curie Nóbelsverðlaunin í eðlisfræði fyrir vísindi sín, fyrst kvenna, ásamt eiginmanni sínum og Henri Becquerel. Nóbelsverðlaunin hlutu þau fyrir að uppgötva geislavirkni. Stuttu seinna fengu þau svo Osiris-verðlaunin og höfðu þau þá aðeins meiri peninga á milli handanna til tilraunanna. Þeim líkaði illa þessi nýfengna frægð enda truflaði hún þau oft við rannsóknarstörfin. Árið 1911 hlaut Marie svo Nóbelsverðlaun í annað sinn, þá í efnafræði fyrir að uppgötva radíum og Pólóníum.
Ævilok
Eftir að hafa helgað líf sitt vísindunum lést Marie þann 4. júlí 1934 þá 67 ára gömul. Hún hafði meðhöndlað radíum og önnur geislavirk efni í tugi ára, brennt sig á geislum og haldið að geislavirkni væri ekki skaðleg. Heimildum ber ekki saman um úr hverju hún lést en segja það líklega vera af völdum geislavirkninnar sem hún var í kringum daglega. Sumar segja að hún hafi látist úr radíum eitrun, aðrar úr hvítblæði og enn aðrar úr illkynja blóðleysi og mergrýrnun af völdum langvarandi geislunar. Einnig eru til heimildir sem segja að hún hafi verið með berkla þegar hún var ung og hefði átt að passa sig út af þeim. Útför hennar fór fram í kyrrþey þann 6. júlí 1934. Hún var jarðsett í kirkjugarðinum í Sceaux og var kista hennar lögð ofan á kistu Pierre.
Vatnsdalur
thumb|right|Horft út eftir Vatnsdal. Vatnsdalur er 25 km langur dalur í Austur-Húnavatnssýslu. Í dalnum nam Ingimundur gamli Þorsteinsson land samkvæmt því sem segir í Landnámu, og bjó hann á Hofi. Vatnsdalsvegur er 40 km langur og liggur um dalinn, beggja vegna Vatnsdalsár.
Náttúrufar
Vatnsdalur er grösugur og búsældarlegur dalur sem gengur inn til suðurs milli Vatnsdalsfjalls, sem er 1018 m hátt, í austri og Víðidalsfjalls, sem er 993 m. Næsti dalur vestan við hann er Víðidalur, en til austurs er Sauðadalur næstur, svo Mjóidalur og að lokum Svínadalur.
Við mynni dalsins að vestan eru Vatnsdalshólar, sem sagðir eru óteljandi. Þeir eru flestir keilumyndaðir og eru taldir hafa orðið til við jarðskrið úr Vatnsdalsfjalli fyrir um 10.000 árum. Í Þrístöpum vestast í Vatnsdalshólum fór fram síðasta aftaka á Íslandi árið 1830, þegar Friðrik Sigurðsson og Agnes Magnúsdóttir voru hálshöggvin fyrir morð. Innan við hólana er stöðuvatnið Flóðið, sem varð til árið 1720, þegar skriða (Bjarnastaðaskriða) úr Vatnsdalsfjalli stíflaði Vatnsdalsá, sem rennur um dalinn, og eyddi bænum Bjarnastöðum. Áin sem nú rennur úr vatninu heitir Hnausakvísl. Vatnsdalsá er ein af betri laxveiðiám landsins og í henni er líka mikil silungsveiði.
Vatnsdalur er þéttbýl sveit og þar er stundaður landbúnaður og ferðaþjónusta. Kirkja er á Undirfelli og þar er einnig rétt sveitarinnar.
Safnklasi
Yfirlit
ArrayList er eining af gögnum eða listi sem getur stækkað sjálfkrafa til að rýma fyrir nýjum stökum. Hann getur einnig skilað til stýrikerfisins minni sem samsvarar tómum stökum í listanum og notar því ekki meira minni en hann þarf. Vinsældir ArrayList hafa gert hann að hálfgerðum staðli sem fjöldi forritunarmála bjóða upp á. Dæmi um forritunarmál sem bjóða upp á ArrayList er C#, Java og C++ (std::vector).
ArrayList og hefðbundnir listar
Einn helsti gallinn við hefðbundna lista er að stærðin á þeim er ákveðin í byrjun keyrslu forrits. Ef við fyllum hefðbundinn lista þá getur reynst kostnaðarsamt að stækka hann í hvert skiptið sem hann fyllist með því að afrita hann yfir í annann lista. Þegar ArrayListi fyllist þá tvöfaldar hann stærð sína og nær þar að auki að skila til baka plássi sem hann notar ekki.
Gögn sem ArrayList geymir
Þar sem ArrayListi geymir lista af objects þá getur hann geymt tilvik af hvaða klasa sem er (streng, heiltölu, tilviki af nýjum klasa) vegna þess að allir klasar erfa klasann object.
Dæmi um notkun á ArrayList í C#
// Búum til tilvik af Arraylista ArrayList tolur = new ArrayList;
// Bætum heiltölum í listann tolur.Add( 7 ); tolur.Add( 21 );
// Við notum "cast" til þess að varpa stökum af taginu object yfir í heiltölu. int tala1 = (int)numbers[0]; int tala2 = (int)numbers[1];
Dæmi um notkun á ArrayList í Java
import java.util.ArrayList; class ArrayListPrufa { public static void main ( String [ ]  args )   { ArrayList listi = new ArrayList ; // Fyllum listann með 5 stökum for ( int i = 0; i  >=  5; i++ )   { listi .add ( 0, "Stak númer " + i ) ; }      // Sýna lista System.out.println ( "Stærð lista: " + listi.size  ) ; for ( int i = 0; i  <  listi .size  ; i++ )   { System.out.println ( listi .get ( i ) ) ; }     }    }
Heimildir
Wikipedia - Dynamic array C# ArrayList Example Java ArrayList Example
Fáni Belgíu
Fáni Belgíu samanstendur af þrem jafnlöngum og breiðum lóðréttum borðum, frá vinstri til hægri í svörtum, gulum og rauðum lit. Fáninn tekur mið af franska fánanum.
Litirnir eru teknir úr skjaldarmerki greifadæmisins Brabants, sem er gert af gulu ljóni með rauða tungu og rauðar klær á svörtum grunni.
Hlutföll fánans eru 13:15. Ekki er vitað um neina skýringu á því að þessi óalgenga nær ferningslaga hönnun var valinn. Fáni í hlutföllunum 2:3 er í algengri notkun.
Fáninn var tekinn upp þann 23. janúar 1831, ekki löngu eftir að Belgar fengu sjálfstæði frá Hollandi. Fáninn var áberandi í sjálfstæðisstríði landsins. Eldri fáni hafði verið notaður í uppreisnarstríði gegn Austurríki 1789 sem þá stjórnaði Belgíu en sá fáni var með láréttum borðum, rauðum yfir svörtum yfir gulum.
Skipafáni
Belgía hefur sérstakan skipafána (sem mörg lönd gera, en Íslendingar ekki) sem er eins og þjóðarfáninn nema í öðrum hlutföllum. Almenningur notast oft við hann í stað hins eiginlega fána þar sem hlutföll hans þykja þægilegri og meira í ætt við flesta aðra fána.
Steinbítar
Steinbítar (fræðiheiti: Anarhichadidae) eru ætt borra sem finnast á landgrunni í köldum sjó í norðanverðu Kyrrahafi og Atlantshafi. Þeir nærast við botninn á skeldýrum og krabbadýrum sem þeir bryðja með sterkum framtönnum og jöxlum. Stærstur steinbíta verður Anarrhichthys ocellatus sem nær 240 cm lengd.
Tegundir
Fimm tegundir steinbíta skipa sér í tvær ættkvíslir.
1394
thumb|right|Krýning [[Benedikt XIII mótpáfi|Benedikts XIII mótpáfa í Avignon.]] Árið 1394 (MCCCXCIV í rómverskum tölum)
Á Íslandi
Dáin
Erlendis
Fædd
Dáin
Lambastaðir
Lambastaðir voru bær á sunnanverðu Seltjarnarnesi, ein helsta jörðin í Seltjarnarneshreppi hinum forna, útvegsjörð, prestssetur og um tíma biskupssetur. Í landi Lambastaða hófst fyrsta þéttbýlismyndun í landi núverandi sveitarfélags, snemma á 20. öld.
Reykjavíkurprestur sat á Lambastöðum um 200 ára skeið. Þegar séra Geir Vídalín varð biskup Skálholtsbiskupsdæmis 1797 og flytja átti biskupsdæmið til Reykjavíkur fékkst ekki húsnæði fyrir biskupinn í kaupstaðnum og varð því úr að hann sat áfram á Lambastöðum og var þar biskupssetur um tíu ára skeið. Raunar mun Geir líka hafa viljað vera um kyrrt, þótti betra að stunda búskap á Lambastöðum en í kaupstaðnum og „Seltirningar siðugri en þeir í Vík“. Séra Brynjólfur Sívertsen, sem tók við af Geir sem dómkirkjuprestur, settist að í Seli.
Geir biskup var afar gestrisinn og gjöfull við þurfamenn og var mikil umferð að Lambastöðum og margir sem fengu þar mat. Sagt er að Geir hafi einhverntíma sagt að það væru tveir staðir þar sem aldrei slokknaði eldur, í helvíti og á Lambastöðum, og átti þá við að þar væri stöðugt verið að elda mat handa gestum og gangandi. Árið 1807 var svo komið að Geir, sem þá var orðinn biskup alls Íslands, varð gjaldþrota. Var honum þá gert að flytja frá Lambastöðum og í Aðalstræti 10, þar sem honum voru skammtaðar ákveðnar vörur til lífsviðurværis.
Þegar Seltjarnarneshreppur hinn nýi var stofnaður 1948 bjuggu þar um 500 manns, langflestir í Lambastaðahverfi. Landamerki Reykjavíkur og Seltjarnarness eru enn í dag að mestu hin sömu og gömlu landamerkin milli Víkur annars vegar og Lambastaða og Eiðis hins vegar.
Listi yfir íslensk íþróttalið
Þetta er listi yfir íslensk íþróttalið.
Helena Eyjólfsdóttir og Neó tríóið
Helena Eyjólfsdóttir og Neó tríóið er 45-snúninga hljómplata gefin út af Íslenzkum tónum árið 1959. Á henni flytur Helena Eyjólfsdóttir tvö lög ásamt söngkvartett og NEÓ tríóinu. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló.
Taívanfura
Taivanfura (fræðiheiti: Pinus taiwanensis ) er barrtré af þallarætt. Tegundin er einlend í Taiwan. Hún er náskyld Pinus luchuensis í Japan og Pinus hwangshanensis í Kína, og stundum talin undirtegund þeirra fyrri. Stundum er Pinus hwangshanensis frá Kína einnig skráð sem P. taiwanensis.
Taivanfura verður stórt tré, með beinan stofn að 35 m langur og 80 sm í þvermál. Nálarnar eru tvær saman. Börkurinn er oft grábrúnn til dökkgrár. Könglarnir eru 6 - 7 sm langir. Hún er algeng tegund í meginfjallgarði Taívan í 750 til 3000m hæð, oft eina trjátegundin.
Undirtegundir
Tegundin skiftist í eftirfarandi undirtegundir:
Grímur Jónsson (lögmaður)
Grímur lét af lögmennsku skömmu síðar en lifði þó lengi enn og bjó á Ökrum. Kona hans var Guðný Þorleifsdóttir, kölluð Akra-Guðný, dóttir Þorleifs Björnssonar hirðstjóra og Ingveldar Helgadóttur Guðnasonar lögmanns.
Knútur Eiríksson
Knútur var sonur Eiríks konungs helga og Kristínar konu hans. Hann var barn að aldri þegar faðir hans var drepinn og varð að flýja land undan óvinum hans. Árið 1167 sneri hann aftur til Svíþjóðar og felldi þá Karl konung Sörkvisson. Næstu árin háði hann stríð við frændur hans, Kol Sörkvisson og Búrisláf Sörkvisson en þeir gerðu í sameiningu kröfu til krúnunnar. Árið 1172 eða 1173 hafði honum þó tekist að fella þá báða og var eftir það einn konungur Svíþjóðar til dauðadags, eða í meira en tuttugu ár.
Knútur gerði, eða jarl hans, Birgis Brosa, fyrir hans hönd, fyrsta verslunarsamninginn sem Svíar gerðu við erlent ríki. Hann var einnig í samskiptum við Hinrik 2. Englandskonung, sem sendi honum hertygi að gjöf. Hann átti góð samskipti við Sverri Noregskonung og gifti honum systur sína, Margréti, árið 1185.
Knútur giftist um 1160. Nafn og ætt konu hans er óþekkt en þess hefur verið getið til að hún hafi verið dóttir Jóhanns Sörkvissonar, sonar Sörkvis eldra. Varðveist hefur bréf sem konungur skrifaði páfanum árið 1193, þar sem fram kemur að árið 1190 hafði drottningin veikst alvarlega og vart verið hugað líf. Hafði hún þá heitið skírlífi ef hún læknaðist. Það gerðist og nú vildu þau hjónin fá hana leysta undan heitinu. Páfinn svaraði því að hún skyldi standa við heit sitt og neyddist drottningin þá til að leggja niður kórónuna og ganga í klaustur.
Þegar Knútur féll frá um 1196 voru synir hans fjórir enn allir á barnsaldri og Birgir Brosa kom því til leiðar að Sörkvir yngri, sonur Karls Sörkvissonar, var kjörinn konungur. Þegar synir Knúts uxu úr grasi reyndu þeir að ná ríki föður síns aftur og þrír þeirra, Jón, Knútur og Jóar, féllu í orrustunni við Älgarås í nóvember 1205. Eiríkur komst einn undan og varð síðar konungur Svíþjóðar.
Alan Dundes
Alan Dundes (8. september 1934 – 30. mars 2005) var bandarískur þjóðfræðingur sem kenndi lengst af við Berkeley-háskóla í Kaliforníu. Hann fjallaði mikið um hefðbundið þjóðfræðiefni á borð við brandara, þjóðlög, þjóðsögur og goðsagnir í nútímasamfélögum. Hann var vinsæll kennari og fyrirlesari og hafði mikil áhrif á þróun greinarinnar í Bandaríkjunum. Verk hans voru undir áhrifum frá formgerðarhyggju og sálgreiningu.
Ísabella af Frakklandi, Englandsdrottning
thumb|right|Ísabella drottning. Mynd frá 14. öld. Ísabella af Frakklandi (um 1295 – 22. ágúst 1358), stundum kölluð Franska úlfynjan, var drottning Englands frá 1308, þegar hún giftist Játvarði 2., og þar til hann var þvingaður til að segja af sér í janúar 1327. Eftir það stýrði hún ríkinu í félagi við elskhuga sinn, Roger Mortimer, þar til Játvarður 3. sonur hennar tók völdin í sínar hendur 1330.
Uppvöxtur og gifting
Ísabella var dóttir Filippusar 4. Frakkakonungs og Jóhönnu af Navarra, yngsta barn þeirra sem upp komst og eina dóttirin en þrír eldri bræður hennar urðu allir konungar Frakklands. Ísabella prinsessa var orðlögð fyrir fegurð, eins og raunar bæði faðir hennar, Filippus fagri, og bræður hennar. Hún var líka sögð afar vel gefin, heillandi og átti auðvelt með að fá aðra á sitt mál.
Lífið var ekki auðvelt fyrir hina ungu drottningu. Maður hennar, sem var glæsimenni og mjög vinsæll meðal þegna sinna í upphafi stjórnartíðar sinnar, hafði ekki mikinn áhuga á henni en þeim mun meira dálæti á vini sínum Piers Gaveston, átti í deilum við aðalsmenn og barðist við Skota. Ísabella spilaði á aðstæður eftir bestu getu, studdi mann sinn og kom sér í vinfengi við Gaveston en eftir að óvinir hans í hópi aðalsmanna myrtu hann versnaði staða hennar.
Hún var með Játvarði í herförinni í Skotlandi þegar Englendingar misstu síðustu ítök sín þar og sluppu konungshjónin þá naumlega undan. Hún ferðaðist líka stundum til Frakklands, með Játvarði eða ein, og sinnti þá oft erindum fyrir mann sinn því hún hafði mjög góð sambönd við frönsku hirðina og var vel að sér um utanríkismál.
Í ferð sem þau Játvarður fóru þangað 1313 gaf hún mágkonum sínum, Margréti af Búrgund, konu Loðvíks, og Blönku af Búrgund, konu Karls, útsaumaðar pyngjur. Við hátíðakvöldverð í London nokkru síðar veitti Ísabella því athygli að tveir normannskir aðalsmenn báru nú þessar buddur og dró hún þá ályktun að mágkonurnar ættu í ástarsambandi við þá. Þegar hún fór aftur til Frakklands 1314 sagði hún Filippusi föður sínum frá þessu og varð það til þess að mágkonurnar tvær (og raunar einnig sú þriðja, Jóhanna af Búrgund, kona Filippusar) voru handteknar og varpað í dýflissu. Þar sátu Margrét og Blanka þar sem þær áttu ólifað en Jóhönnu var sleppt eftir ár og talin sýkn saka. Með þessu bakaði Ísabella sér nokkrar óvinsældir í Frakklandi með.
Despenser-feðgar
thumb|right|Ísabella kemur til Parísar. Játvarður fann sér svo nýtt uppáhald, Hugh Despenser yngri, en Ísabellu kom illa saman við hann og föður hans, Hugh eldri. Játvarður og Despenser-feðgarnir urðu sömuleiðis sífellt óvinsælli meðal aðalsmanna. Ísabella neitaði að sverja Hugh yngri hollustueið og var í kjölfarið svipt þeim völdum sem hún hafði haft við hirðina. Þegar Játvarður sendi hana til Frakklands 1325 til að gera friðarsamning við Karl bróður hennar greip hún tækifærið þegar Játvarður sendi Játvarð elsta son þeirra til Parísar til að votta Karli hollustu vegna hertogadæmisins Gaskóníu, eins og Ísabella hafði samið um, og tilkynnti manni sínum að hvorugt þeirra sneri aftur fyrr en Despenser-feðgar hefðu verið gerðir brottrækir.
Líklega hefur hún þó alls ekki búist við að Játvarður yrði við því, enda hafði hún þá hafið ástarsamband við enska aðalsmanninn Roger Mortimer, jarl af March, sem var útlagi í París eftir að hafa strokið úr Lundúnaturni 1323. Mortimer, sem var harður andstæðingur konungs og Despenser-feðga, var giftur og tólf barna faðir. Ísabella tók mikla áhættu með þessu ástarsambandi því þótt ekki þætti tiltökumál þótt evrópskir konungar og hefðarmenn á miðöldum tækju sér hjákonur gegndi öðru máli um konur, eins og örlög mágkvenna hennar voru dæmi um. Flest bendir til þess að samband hennar og Mortimers hafi verið mjög ástríðufullt og þau áttu mörg áhugamál sameiginleg.
Innrás drottningarinnar
thumb|left|Ísabella siglir til Englands. Sumarið 1326 héldu Ísabella og Mortimer norður til greifadæmisins Hainaut (nú í Belgíu og Frakklandi) en kona Vilhjálms 1. greifa þar, Jóhanna af Valois, var frænka hennar, sonardóttir Filippusar 3. Frakkakonungs. Ísabella gerði samkomulag við þau um trúlofun Játvarðar sonar síns og Filippu dóttur þeirra. Hún fékk þegar greiddan vænan heimanmund og hafði áður fengið lán hjá Karli bróður sínum. Þessa peninga notaði hún til að leigja sér málaliða og útvega skip. Síðan sigldu þau Mortimer til Englands 22. september.
Þau voru þó fáliðuð, sumir segja að þau hafi aðeins haft 300 hermenn en fleiri tala þó um 1500. Játvarður hefði átt að eiga auðvelt með að verjast innrásinni, sem hann hafði átt von á, en menn streymdu fljótt til liðs við þau, þar á meðal Tómas jarl af Norfolk, hálfbróðir Játvarðar konungs, og Hinrik Plantagenet, jarl af Lancaster og öflugasti andstæðingur Játvarðar.
Ríkisstjóri
Úr varð að þingið, þar sem stuðningsmenn Ísabellu og Mortimers voru í meirihluta, samþykkti að fara fram á við konung að hann segði af sér. Ákærurnar voru lesnar yfir honum 20. janúar 1327 og féllst konungur á að afsala sér völdum í hendur Játvarðar sonar síns. Afsögnin var tilkynnt í London 24. janúar. Játvarður var áfram í haldi og er ekki fullljóst hver örlög hans urðu en almennt er þó talið að hann hafi verið drepinn 11. október 1327 að undirlagi Ísabellu og Mortimers, enda gátu þau aldrei verið örugg um sig meðan hann lifði því alltaf var hætta á að einhverjir fylgismanna hans freistuðu þess að frelsa hann og koma honum aftur til valda.
Næstu árin stýrðu Ísabella og Mortimer landinu saman þótt Ísabella teldist ein ríkisstjóri. Þau söfnuðu miklum auði og voru talin ágjörn en eyddu líka miklu og lifðu óhófslífi. Þau sönkuðu að sér löndum og titlum og á örfáum árum varð Ísabella einn stærsti landeigandi í öllu Englandi. Brúðkaup Játvarðar 3. konungs og Filippu af Hainaut var haldið með miklum glæsibrag í London 1228 en Ísabella neitaði að afhenda Filippu jarðeignir sem drottningu Englands var ætlað að hafa tekjur af og hélt þeim fyrir sjálfa sig.
Þessi samningur var óvinsæll í Englandi ásamt fleiri ráðstöfunum Ísabellu og Mortimers og þau fóru að missa stuðning aðalsmanna. Í árslok 1328 reis hertoginn af Lancaster upp á móti þeim og borgarastyrjöld hófst að nýju en var þó skammvinn því að Ísabella og Játvarður konungur náðu Lancaster á sitt vald, þyrmdu lífi hans en dæmdu hann til að greiða afar þunga fjársekt. Játmundur af Kent, hálfbróðir Játvarðar 2., hafði stutt Ísabellu þegar hún gerði innrásina en hafði nú snúist á sveif með bróður sínum, sem hann hélt fram að væri á lífi. Árið 1330 var hann handtekinn, sakaður um þátttöku í samsæri, og tekinn af lífi. Aftakan var raunar svo óvinsæl að böðullinn neitaði að mæta og sá eini sem fékkst til að ganga í verkið var sjálfur dauðadæmdur fangi sem vann sér til lífs að hálshöggva jarlinn.
Steypt af stóli
thumb|left|Ísabella á ferðalagi. Játvarður konungur var þegar hér var komið sögu orðinn sautján ára og mjög ósáttur við þau völd sem Mortimer hafði og við stjórn hans og móður sinnar. Hann aflaði sér stuðnings útvalinna aðalsmanna og kirkjuleiðtoga gegn þeim. Þau voru nú farin að óttast um sinn hag og bjuggu um sig í Nottinghamkastala. Þann 19. október fóru menn hans inn í kastalann um leynigöng, náðu honum á sitt vald og handtóku Mortimer.
Þingið var svo kallað saman og Mortimer ákærður fyrir landráð. Ísabella var útmáluð sem saklaust fórnarlamb og ekkert var minnst á ástarsamband þeirra. Mortimer var tekinn af lífi en Játvarður sýndi honum þá mildi að líkið var ekki hlutað sundur eða stjaksett. Ísabellu var haldið í stofufangelsi til 1332 en þá fekk hún að flytja sig í Rising-kastala í Norfolk sem hún átti sjálf.
Hún var svipt meirihluta landareigna sinna en Játvarður sá henni fyrir rausnarlegum lífeyri og hún lifði munaðarlífi. Hún hélt mikið upp á barnabörn sin, einkum þó Játvarð svarta prins, elsta son Játvarðs 3., sem hún arfleiddi að mestöllum eignum sínum. Hún varð mjög trúuð með aldrinum og ferðaðist oft um og heimsótti helga staði. Hún hélt þó sambandi sínu við hirðina, kom þangað stundum og fékk mikið af heimsóknum.
Ísabella dó 22. ágúst 1358 og var jarðsungin í London. Þau Játvarður höfðu átt fjögur börn, Játvarð 3., Jóhann jarl af Cornwall, sem dó tvítugur 1336, Elinóru, sem giftist Reinoud svarta, greifa af Gelderland (nú í Hollandi að mestu) og Jóhönnu, fyrri konu Davíðs 2. Skotakonungs. Með Mortimer átti Ísabella engin börn.
Mikið hefur verið skrifað um Ísabellu drottningu, bæði sagnfræðirit og sögulegar skáldsögur, og hefur hún fengið afar misjöfn eftirmæli. Oft er hún sýnd sem fagurt en slóttugt flærðarkvendi, jafnvel sem morðóður hommahatari sem hefur það sem meginmarkmið að tortíma manni sínum og elskhugum hans. Í öðrum verkum er hún þó sýnd í annarri og mun jákvæðari mynd.
Frode Johnsen
Frode Johnsen (fæddur 17. mars 1974) er norskur fyrrverandi knattspyrnumaður. Hann spilaði 36 leiki og skoraði 10 mörk með landsliðinu.
Is It True?
„Is It True?“ er lag sem íslenska söngkonan Jóhanna Guðrún flutti og var framlag Íslands í Söngvakeppni evrópskra sjónvarpsstöðva 2009 sem haldin var í Moskvu, Rússlandi. Lagið var samið af Óskari Páli Sveinssyni og náði öðru sæti í keppninni. Lagið komst í fyrsta sæti á íslenska vinsældalistanum og komst líka á topp 10 listana í Svíþjóð, Noregi, Finnlandi, Grikklandi og Sviss.
1327
thumb|right|Krýning [[Játvarður 3.|Játvarðar 3.]] Árið 1327 (MCCCXXVII í rómverskum tölum)
Á Íslandi
Fædd
Dáin
Erlendis
Fædd
Dáin
Þíðjökull
Þíðjökull eða tempraður jökull er jökull þar sem hiti jökulsins er við frostmark vatns, en slíkir jöklar eru utan heimskautasvæðanna. Hiti gaddjökla er ávallt neðan frostmarks vatns.
Tónlistarskólinn í Reykjavík
Tónlistarskólinn í Reykjavík var íslenskur tónlistarskóli sem stofnaður var árið 1930, en var lengi elsti tónlistarskóli landsins sem enn starfaði. Skólinn hafði aðsetur í Skipholti í Reykjavík og bauð upp á tónlistarnám á miðstigi, framhaldsstigi og háskólastigi. Námi við skólann lauk með burtfararprófi í hljóðfæraleik, söng eða tónsmíðum.
Tónlistarskólinn starfrækti sinfóníuhljómsveit (Hljómsveit Tónlistarskólans í Reykjavík) sem var ætlað að þjálfa hljóðfæraleikara skólans.
Eftir rekstrarerfiðleika tók skólinn þátt í stofnun Menntaskóla í tónlist ásamt Tónlistarskóla FÍH árið 2017. Menntaskólinn hóf starfsemi í húsnæði skólans í Skipholti.
Ágúst George
Séra Ágúst George (5. apríl 1928 – 16. júní 2008), fæddur Augustinus George en oftast kallaður séra Georg, var hollenskur prestur við kaþólsku dómkirkjuna á Íslandi, Kristskirkju og skólastjóri Landakotsskóla frá 1962 til 1998.
Séra Georg fæddist í þorpinu Wijlre í Hollandi. Tólf ára gamall hóf hann nám í drengjaskóla Montfortreglunnar í Schimmer sem er hin sama Montfortregla og hefur starfað á Íslandi síðan 1903. Eftir reynsluár sín í Meerseen í Limburg vann séra Georg fyrstu heit sín hinn 8. september 1950 og hóf nám í heimspeki og guðfræði í Oirschot, en því lauk með prestsvígslu 11. mars 1956. Árið 1962 var séra George beðinn að taka að sér stjórn Landakotsskóla og stýrði skólanum í 36 ár. Hann var staðgengill biskups frá 1969 og gegndi tvívegis biskupsstörfum um skeið, eftir lát Hinriks Frehen 1986 og eftir lát Alfreds Jolson 1994. Hlaut hann hina íslensku fálkaorðu fyrir störf sín árið 1994. Ágúst George hvílir í Landakotskirkjugarði.
Árið 1991 gerði Sigmar B. Hauksson hálftíma heimildarmynd um séra Ágúst George sem nefndist ''Perla í Vesturbænum.
Árið 2011 komu upp á yfirborðið sögusagnir sem lengi höfðu kraumað undir niðri um níðingsskap séra Georges í garð barna í Landakotsskóla og í sumarbúðum kaþólsku kirkjunnar í Rifstúni. Jafnframt kom á daginn að Margrét Müller, þýskættaður kennari við skólann, hafði einnig svívirt og niðurlægt börn með vitneskju og oft þátttöku séra Georges. Kaþólska kirkjan skipaði rannsóknarnefnd sem gaf út 2. nóvember 2012 skýrslu þar sem ásakanir um viðurstyggilegt athæfi þeirra í garð barna komu fram. Jafnframt var upplýst að yfirmönnum kaþólsku kirkjunnar (þar á meðal Alfred Jolson biskupi), nunnum í Landakoti og kaþólskum prestum hefði oft verið sagt frá hátterni séra Georges, en enginn gert neitt í málinu.
Lisa Gerrard
Lisa Gerrard (fædd 12. apríl 1961) er ástralskur tónlistarmaður, söngkona og tónskáld. Hún varð þekkt á tíunda áratugnum þegar hún var forsprakki hljómsveitarinnar Dead Can Dance ásamt Brendan Perry.
Blokk (lotukerfið)
Blokk í lotukerfinu er safn aðliggjandi flokka. Orkuríkasta rafeind hvers frumefnis í ákveðnum flokki tilheyra allar sama frumeindarsvigrúmi. Hver blokk er því nefnd eftir einkennandi svigrúmi frumeinda þess og heita því:
Tore Pedersen
Tore Pedersen (fæddur 29. september 1969) er norskur fyrrverandi knattspyrnumaður. Hann spilaði 47 leiki með landsliðinu.
Helena Eyjólfsdóttir with the Icelandic all stars
Helena Eyjólfsdóttir with the Icelandic all stars er 45-snúninga hljómplata gefin út af Íslenzkum tónum árið 1959. Á henni flytja Helena Eyjólfsdóttir, Finnur Eydal, Andrés Ingólfsson, Jón Sigurðsson, Þórarinn Ólafsson og Guðjón Ingi Sigurðsson tvö lög. Útsetjari: Jón Sigurðsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Söngvakeppni evrópskra sjónvarpsstöðva 1996
Söngvakeppni evrópskra sjónvarpsstöðva 1996 var 41. skipti sem Söngvakeppni evrópskra sjónvarpsstöðva var haldin en hún var haldin í Spektrum í Ósló í Noregi 18. maí árið 1996. Haldin var undankeppni í mars 1996 þar sem að lögum var fækkað úr 29 í 23. Rússland,Ísrael,Danmörk,Þýskaland & Ungverjaland duttu út. Rúmenía ætlaði að koma aftur eftir hlé 1995 og Makedónía ætlaði að gera frumþáttöku en duttu bæði löndin út. Þýskaland og Ungverjaland hefðu dottið út vegna lélegs árangurs 1995 en Danmörk,Rúmenía,Rússland og Makedónía hefðu getað verið með. Hugsanlega hefðu Portúgal,Belgía og Bosnía og Hersegóvinía dottið út í staðinn fyrir löndin fyrir utan Þýskaland og Ungverjaland en árangur Portúgals þetta ár var sá besti hingað til.
Heimsslitafræði
Heimsslitafræði er grein innan trúfræði sem fæst við endalok alheimsins eða mannkyns.
1328
thumb|right|Evrópa árið 1328. Árið 1328 (MCCCXXVIII í rómverskum tölum)
Á Íslandi
Fædd
Dáin
Erlendis
Fædd
Dáin
1. deild karla í knattspyrnu 1987
Árið 1987 var Íslandsmótið í knattspyrnu haldið í 76. skipti. Valur vann sinn 19. titil, en liðið vann ekki titilinn eftir það í 20 ár. Tíu lið tóku þátt.
Bernarsáttmálinn
Bernarsáttmálinn getur átt við:
1. deild karla í knattspyrnu 1987
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Þúsund ára afmæli Íslandsbyggðar
Þúsund ára afmæli Íslandsbyggðar var haldið árið 1874 er þúsund ár voru frá landnámi Ingólfs Arnarsonar. Þá fengu Íslendingar sína fyrstu stjórnarskrá.
Jorge Dely Valdés
Jorge Dely Valdés (fæddur 12. mars 1967) er fyrrverandi knattspyrnumaður. Hann spilaði 48 leiki og skoraði 19 mörk með landsliðinu.
1. deild karla í knattspyrnu 1987
Markahæstu menn
Skoruð voru 253 mörk, eða 2,811 mörk að meðaltali í leik.
Steinunn Valdís Óskarsdóttir
Steinunn Valdís Óskarsdóttir (f. 7. apríl 1965) er fyrrverandi borgarstjóri í Reykjavík og alþingismaður Samfylkingarinnar í Reykjavíkurkjördæmi norður.
Steinunn Valdís fæddist í Reykjavík og voru foreldrar hennar Óskar Valdemarsson (1917-1998) húsasmiður og Aðalheiður Þorsteinsdóttir (1926-1978).
Hún lauk stúdentsprófi frá Menntaskólanum við Sund árið 1986, BA-prófi í sagnfræði frá Háskóla Íslands árið 1992 og lauk viðbótardiplómu í opinberri stjórnsýslu árið 2017.
Starfsferill
Hún starfaði í fjármálaráðuneytinu frá 1986-1987, á skrifstofu Kvenfélagasambands Íslands 1992-1996 og var framkvæmdastjóri kvennaheimilisins Hallveigarstaða frá 1996-1998.
Steinunn Valdís varð þriðja konan til að gegna embætti borgarstjóra í Reykjavík, en hún gegndi embættinu á árunum 2004-2006. Hún sat í borgarstjórn Reykjavíkur í þrettán ár, 1994-2007, fyrir Reykjavíkurlistann og Samfylkinguna.
Steinunn Valdís var kjörin á Alþingi í kosningunum 12. maí 2007 og baðst í kjölfarið lausnar úr borgarstjórn. Hún sat sinn síðasta borgarstjórnarfund á kvenréttindadaginn, 19. júní 2007.
1. júní 2010 sagði hún svo af sér þingmennsku í kjölfar umræðu um styrki sem hún þáði í prófkjörsbaráttu sinni fyrir sæti í borgarstjórn.
Eftir að Steinunn Valdís lét af þingmennsku starfaði hún sem sér­fræðingur og stað­gengill skrif­stofu­stjóra í innan­ríkis­ráðu­neytinu og atvinnu- og nýsköpunarráðuneytinu frá 2011-2019 og frá 2019 hefur hún starfað sem skrifstofustjóri skrifstofu jafnréttismála í forsætisráðuneytinu.
S-blokk
S-blokk lotukerfisins samanstendur af tveimur fyrstu flokkum þess: alkalímálmum og jarðalkalímálmum ásamt vetni og helíni. Í grunnstöðu allra frumefna í þessari blokk, er orkuríkasta rafeindin í s-svigrúmi. Frumefni s-blokkar eru sterkir afsýringar, fyrir utan helín sem er efnafræðilega óvirkt.
D-blokk
D-blokk lotukerfisins samanstendur af flokkum frumefna sem að í grunnstöðu hafa orkuríkastu rafeindina í d-svigrúmi. Frumefni í d-blokk eru einnig þekkt sem hliðarmálmar.
Hljóðgervlapopp
Hljóðgervlapopp (einnig þekkt sem synthpop) er tónlistarstefna sem setur hljóðgervla í forgrunn. Hljóðgervlapopp var ríkjandi á áttunda áratugnum og er hljóðgervill í raun einkennandi hljóðfæri þess áratugar. Aðrar tónlistarstefnur sem notuðu hljóðgervil voru elektrónískar tónlistarstefnur eins og framsækið rokk og diskó. Þrátt fyrir það þá ná rætur þessarar stefnu til baka til 7. áratugsins. Þar voru hljómsveitir farnar að fikta sig áfram með syntha í lögunum sínum og má þar nefna hljómsveitirnar Beach Boys og The Monkees. Hljóðgervlarnir breyttu einkenni fyrrnefndu sveitarinnar ekkert. Fjórða plata The Monkees Pisces, Aquarius, Capricorn & Jones Ltd. innihélt hinn þekkta Moog synth á tveimur lögum. Fyrsta platan til að vera spiluð alfarið á hljóðgervil var Switched on Bach með Wendy Carlos. Hún innihélt lög Bach, spiluð á Moog hljóðgervil. Japan og Bretland voru fremst í þróun hljóðgervlapopps.
Í Þýskalandi var önnur hljómsveit að fikra sig áfram með hljóðgervla. Það var hljómsveitin Organisation, betur þekkt sem Kraftwerk, en þeir breyttu nafninu árið 1970. Tónlistin þeirra fór að vera taktfastari en áður þekktist og þar af leiðandi hlustendavænni. Annar tónlistarmaður, frakkinn Jean-Michel Jarre, fór að fikta sig áfram og hóf að blanda syntha tónlist saman við óperu.
Í enda níunda áratugarins fór hljóðgervlapopp að missa vinsældirnar og gaf undan eftir Indie-raftónlist og elektróclash.
Upphaf
Hljóðgervlapopp var eitt helsta einkenni svokallaðrar new wave sem átti sér stað frá lok 1970 til mið 1980. Fóru hljómsveitir að leitast við að nota syntha í lögunum sínum og litu upp til David Bowie og Roxy Music til að nefna einhverja en þeim hafði tekist að þróa hljóðgervlapoppið, úr því tilraunakennda formi Kraftwerk, yfir í mun hlustendavænni tónlist. Fljótlega fóru aðrar hljómsveitir að nýta sér hljóðgervlana. Hljóðgervlapoppið var farið ryðja sér til rúms. Hljómsveitirnar Depeche Mode og The Human League voru þar stærstar. Báðar voru þær breskar en þar átti einmitt helsta þróun hljóðgervlapoppsins sér stað.
Hljóðgervlar urðu ódýrari og auðveldari í notkun. Við enda áttunda áratugarins var hljóðgervlapopp orðið eitt af aðalhljóðfærum tónlistargerðar hjá mörgum tónlistarmönnum. Sem gerði það að verkum að hljóðgervlapoppið, sem einblíndi aðalega á hljóðgervil, varð til. Það var orðið sérstaklega algengt í Englandi, en þar á meðal þekktra tónlistarmanna má nefna Gary Numan, Human League og Ultravox.
Vinsældir
Á áttunda áratugnum var ein fyrsta meginstraumshljómsveitin sem braust upp á yfirborðið með dansvænni tónlist Duran Duran. Tókst þeim að gera tónlistina mýkri og hlýrri og þar af leiðandi hlustendavænni. Með auknum vinsældum sveitarinnar fóru nýjar hljómsveitir að reyna við slíka tónlist en áttu í raun aldrei meir en eitt vinsælt lag (fyrir utan The Human Leage og Eurythmics) á meðan að Duran Duran komst á þann stall að vera kallaðir „stjörnur“. Var því „one-hit wonders“ einkennandi fyrir þessa stefnu.
Í Japan naut bandið Yellow Magic Orchestra miklar vinsældir og greiddi götu fyrir öðrum hljóðgervlapoppssveitum eins og P-Model, Plastics og Hikashu. Um 1979 fór hljómsveitin Sparks af stað og gerðu garðinn frægan með svuntupopps-plötunni sinni “No. 1 In Heaven”.
Hljómsveitir
Eins og áður var nefnt þá var Kraftwerk ein fyrsta hljómsveitin til að hefja notkun á hljóðgervlum í sínum verkum uppúr 1970. Vinsældirnar jukust hratt en voru flest hljóðgervlapopps bönd stofnuð í kringum 1980. Á meðal hljómsveita frá þessu tímabili voru Eurythmics, Tears for Fears, Thompson Twins, New Order og A-ha.
Líklegast stærsta og vinsælasta sveit þessarar stefnu er þó líklega sænska ofurgrúbban Abba. Þau áttu 18 lög sem fóru á evrópska topp tíu listann, í röð. Vinsældir þeirra jukust gífurlega eftir að þau tóku þátt og sigruðu Eurovision árið 1974 með laginu Waterloo.
Dauði og endurvakning
Upp úr 1984 fór hljóðgervlapoppið að deyja út. Lög Pet Shop Boys og The Commands komust þó á vinsældarlista danstónlistar í Bandaríkjunum. Hljóðgervlar hafa þó ekki horfið úr lögum. Þeir eru enn í mjög mörgum lögum þrátt fyrir að flokkast ekki undir stefnuna „synthpop“. (Webcitation) Hljóðgervillinn lifði samt sem áður góðu lífi og fór hann að færast yfir í aðrar stefnur. House-tónlistin byrjaði að koma til Englands upp úr 1987. Þar er hljóðgervillinn í forgrunni ásamt dansvænum 4/4 takti. Hljóðgervlar urðu einnig vinsælir í popptónlist og raftónlist þó hljóðgervlapoppið hafi dáið út.
Teknó fór að þróast upp úr 1991 og var hvað vinsælast í Belgíu og Hollandi. Er það einnig mikið byggt á hljóðgervlum en er mun harðara og myrkra en house og hljóðgervlapopp.
1992 kom evrópska diskóið svo aftur. Það hafði breyst aðeins og var hefðbundna evrópska diskó hljómvseitin samansett af þýskum eða ítölskum upptökustjóra, svörtum karlmanns rappara og konu að syngja.
1367
thumb|right|[[Orrustan við Nájera. Pétur og Englendingar til vinstri.]] Árið 1367 (MCCCLXVII í rómverskum tölum)
Á Íslandi
Fædd
Dáin
Erlendis
Fædd
Dáin
Pinus hwangshanensis
Pinus hwangshanensis er fura sem er einlend í fjöllum austur Kína, í héruðunum Anhui, Fujian, Guizhou, Hubei, Hunan, Jiangxi og Zhejiang. Hún er nefnd eftir Huangshan-fjöllunum í Anhui, þaðan sem henni var fyrst lýst.
Lýsing
Pinus hwangshanensis er sígrænt tré sem verður um 15 til 25 m hátt, með mjög breiðri krónu með flötum toppi, með löngum láréttum greinum. Börkurinn er þykkur, gráleitur, og hreistraður. Barrið er dökkgrænt, tvö saman, 5 til 8 sm langt og 0,8–1 mm breitt. Könglarnir eru breiðegglaga, 4–6,5 cm langir, gulbrúnir, opnast við þroska síðla vetrar og verða 5 til 7 sm breiðiro. Fræin eru vængjuð, 5–6 mm löng með 1,5–2,5 sm væng. Frjóvgun er að miðju vori, og verða könglarnir fullþroska 18 til 20 mánuðum síðar. Hún er náskyld Niðfuru (P. thunbergii), og er munurinn í grennri nálum, brúnum (ekki hvítum) brumum og breiðari könglum.
Hún vex yfirleitt í 500 til 2.500 m. hæð á bröttum, grýttum hlíðum og klettum, og er oft myndefni í hefðbundnum kínverskum málverkum
Guido Alvarenga
Guido Alvarenga (fæddur 24. ágúst 1970) er fyrrverandi knattspyrnumaður. Hann spilaði 24 leiki og skoraði 3 mörk með landsliðinu.
Hugleiðingar um frumspeki
thumb|right|150px|Hugleiðingar um frumspeki. Hugleiðingar um frumspeki eða Meditationes de Prima Philosophia (undirtitill: þar sem færðar eru sönnur á tilveru Guðs og greinarmun sálar og líkama, eða in qua Dei existentia et animae immortalitas demonstratur) er heimspekilegt ritverk eftir franska heimspekinginn René Descartes. Ritið kom fyrst út á latínu árið 1641. Frönsk þýðing eftir hertogann af Luynes, unnin í samvinnu við Descartes, kom út árið 1647 undir titlinum Méditations Metaphysiques. Ritið samanstendur af sex hugleiðingum, þar sem Descartes hafnar fyrst trú sinni á alla hluti sem hann getur ekki verið fullkomlega viss um og reynir svo að sýna fram á hvað hann getur vitað með vissu.
Í Hugleiðingunum er að finna ítarlegustu framsetningu Descartes á frumspeki sinni, sem er ítarlegri og lengri umfjöllun um efni fjórða kafla bókar hans Orðræðu um aðferð sem kom fyrst út árið 1637. Descartes fjallar einnig um frumspeki í ritinu Lögmál heimspekinnar frá árinu 1644, sem hann samdi sem einskonar inngangsrit um heimspeki.
Óðinn syngur vinsæl lög
Óðinn syngur er 45-snúninga hljómplata gefin út af Íslenzkum tónum árið 1960. Á henni flytur Óðinn Valdimarsson tvö lög ásamt Atlantic kvartettinum. Kvartettinn skipuðu Finnur Eydal, saxófónn, klarinett, bongótromma, Ingimar Eydal, píanó, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á marakas í Einsa kalda úr Eyjunum. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
P-blokk
P-blokk lotukerfisins samanstendur af síðustu sex flokkum þess fyrir utan helín. Í grunnstöðu allra frumefna í þessari blokk, er orkuríkasta rafeindin í p-svigrúmi. P-blokkin inniheldur alla málmleysingja og málmunga ásamt nokkrum málmum.
Roberta Metsola
Roberta Metsola Tedesco Triccas (f. 18. janúar 1979) er maltnesk stjórnmálakona úr Þjóðernisflokknum sem hefur setið á Evrópuþinginu frá árinu 2013. Þann 18. janúar 2022 var hún kjörin forseti Evrópuþingsins. Hún tók við af David Sassoli og varð þriðja konan til að gegna þessu embætti.
P-blokk
Flokkar p-blokkar eru:
Óðinn syngur vinsæl lög
Lagalisti
Lögin komu bæði út á EXP-IM 69 en voru endurútgefin á þessari plötu.
Roberta Metsola
Æviágrip
Roberta Metsola er fædd árið 1979 í San Ġiljan og var elst þriðja barna foreldra sinna. Hún ólst upp í hafnarbænum Gżira.
Metsola er gift finnskum manni og á með honum fjögur börn.
Menntun
Roberta Metsola er menntun í lögfræði. Hún hlaut doktorsgráðu frá Háskóla Möltu árið 2003 og útskrifaðist með mastersgráðu frá Evrópuháskólanum árið 2004. Á námsárum sínum var hún aðalritari samtakanna Evrópskra lýðræðissinnaðra stúdenta frá 2002 til 2003.
Stjórnmálaferill
Metsola bauð sig fram í fyrstu kosningum Möltu á Evrópuþingið árið 2004 en náði ekki kjöri. Hún bauð sig aftur fram á Evrópuþingið í næstu kosningum en komst ekki fyrr en á þing fyrr en árið 2013 og tók þá við þingsæti Simons Busuttil. Hún stefndi þaðan af á feril í evrópskum stjórnmálum.
Metsola er meðlimur í maltneska Þjóðernisflokknum og sat með Evrópska þjóðarflokknum á Evrópuþinginu. Hún sat í borgararéttindanefnd, dómsmála- og utanríkismálanefnd, sérstakri nefnd fyrir skipulagða glæpastarfsemi, spillingu og peningaþætti, og sendinefnd fyrir samskipti við Albaníu, Bosníu og Hersegóvínu, Serbíu, Svartfjallaland og Kósovó.
Þann 12. október 2020 varð Metsola fyrsti varaforseti Evrópuþingsins eftir að Mairead McGuinnes var útnefnd í framkvæmdastjórn Evrópusambandsins.
Þann 18. janúar 2022 var Metsola kjörin forseti Evrópuþingsins í fyrstu umferð með 458 atkvæðum samkvæmt samkomulagi milli íhaldsmanna, miðjumanna og jafnaðarmanna.
Metsola tilkynnti að hún hygðist fara til Kænugarðs í apríl 2022 til að sýna Úkraínumönnum stuðning vegna innrásar Rússa í Úkraínu. Hún var fyrsti leiðtoginn á vegum Evrópusambandsins sem fór til Úkraínu eftir að innrásin hófst.
Skoðanir
Metsola er talin tilheyra þeim væng Evrópska þjóðarflokksins sem er síður íhaldssamur og hún hefur meðal annars verið málsvari framfarasinnaðra viðhorfa um réttarríkið og innflytjendur. Hún hefur oft verið málsvari réttinda hinsegin fólks Hún er mótfallin þungunarrofum, sem eru ólögleg á Möltu. Þetta varð nokkuð umdeilt þegar hún var kjörin forseti Evrópuþingsins. Hún hafði jafnframt setið hjá við atkvæðagreiðslu um það að glæpavæða ofbeldi gegn konum um allt Evrópusambandið.
Í desember 2019 kallaði Metsola eftir afsögn forsætisráðherra Möltu, Joseph Muscat, eftir morðið á blaðakonunni Daphne Caruana Galizia.
Eduardo Aranda
Eduardo Aranda (fæddur 28. janúar 1985) er knattspyrnumaður. Hann spilaði 5 leiki með landsliðinu.
1323
thumb|right|Heilagur [[Tómas frá Aquino. Málverk eftir Fra Angelico.]] Árið 1323 (MCCCXXIII í rómverskum tölum)
Á Íslandi
Fædd
Dáin
Erlendis
Fædd
Dáin
Krækt í orminn
Krækt í orminn (danska: Ormen i dybet) er sjöunda bókin í bókaflokknum um Goðheima. Hún kom út árið 1991. Teiknari hennar var listamaðurinn Peter Madsen, en auk hans komu þeir Hans Rancke-Madsen, Per Vadmand og Henning Kure að gerð handritsins. Hún byggir á frásögn Eddu og Hýmiskviðu.
Söguþráður
Togstreita myndast á milli guðanna Þórs og Týs þegar þeir verða þess áskynja að Einherjar í Valhöll þrefa um hvor sé hinum fræknari. Ekki bætir úr skák að kappsfullur bartskeri klippir óþarflega mikið af hári Týs sem sýnir eyru hans og minnir á að Týr er í raun jötnaættar. Þessi uppruni stríðsguðsins kemur mörgum í opna skjöldu, hann verður fórnarlamb fordóma og er vantreyst.